Confort Urban, societatea comercială a primăriei Constanța, a transformat consolele și stâlpii pe care sunt montate semafoarele în dispozitive mult mai vizibile pentru pietoni și șoferi. Prima transformare este observată la intersecția bulevardului Alexandru Lăpușneanu cu strada Soveja, una din cele mai aglomerate din oraș, unde, mai ales seara, se întâmplă, frecvent, accidente de circulațire.

Mai exact, pe fiecare sens, consola și stâlpul au fost schimbate cu unele care au în componență un sistem de iluminare pe bază de led. Astfel, la culoarea roșie a semaforului, consola și stâlpul se colorează în roșu, la fel și la culorile galben și roșu când dispozitivul de semnalizare optică prinde aceeași nuanță.(Foto Primaria Constanta)